Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 225

2. A munkaterület rövid, jellemzõ leírása A könnyûipari mérnökasszisztens feladata a gazdasági élet különbözõ területein mérnöki felkészültséget nem igénylõ technológiai, tervezési és fejlesztési részfeladatok önálló elvégzése, továbbá a termelési munkafolyamatok középszintû irányítása, vezetése és szervezése. A könnyûipari mérnökasszisztens tevékenysége során (az adott szakirányban, melyben szakképesítését megszerezte) önállóan vagy mérnöki irányítás mellett részt vesz: — a bõr-, cipõ-, szõrme-, bútor-, papír-, nyomda-, ruha-, textil-, bõrkonfekcionáló-ipari termékek tervezési folyamatában, — a termékek egyedi, valamint egységcsomagolásának kialakításában, áruvédelmi feladatok ellátásában, — a termékek technológiai folyamatának irányításában, — az új eszközök és berendezések adott feladatra történõ kiválasztásában, — a gépek, berendezések telepítési feltételeinek meghatározásában, a telepítés megvalósításának részfeladataiban mérnöki irányítás mellett, — az üzem gépeinek, berendezéseinek üzemképes mûködtetésében, — a termelési folyamatok középszintû irányításában, — a munkafolyamatok megszervezésében, — a minõségbiztosítási feladatok ellátásában. Továbbá — a termékek minõségének ellenõrzése céljából laboratóriumi vizsgálatokat végez, — gondoskodik a zavartalan alapanyagellátásról, a gyártás folyamatos fenntartásáról, — folyamatosan ellenõrzi a biztonságos munkavégzés feltételeit, — javaslatot tesz az egyes technológiai változtatásokra, dokumentációs hiányosságok pótlására.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes